**Informasjon til foresatte om rødt beredskaps nivå på Bolteløkka skole**

Vi skal nå ha rødt beredskapsnivå på skolen.

I UDIR sin smittvernveileder står det at kohort-/gruppestørrelsen kan tilpasses lokale forhold, størrelsen på klassen og den enkeltes skoles forutsetning. For praktisk gjennomføring er det mulig å øke gruppestørrelsen med noen ekstra barn. Siden Bolteløkka er en to parallell skole, med få rom, har vi tilpasset noen av gruppestørrelsene etter de nye retningslinjene for å få plass til alle skolens elever.

Trinnene vil bli delt inn slik ved rødt nivå.

|  |  |  |  |
| --- | --- | --- | --- |
| **Trinn** | **Antall grupper** | **Klasserom** | **Lærere** |
| 1. | 3 | 21,22,24 | Helin, Heidi, Kristine, Ragnhild |
| 2. | 4 | 35,36, 37,38 | Anne, Mari, Ragnhild, Maren |
| 3. | 3 | 23,27,28 | Sigrid, Ingvild, Endre, Ane |
| 4. | 3 | 34 + Festsal | Carl, Svein Olav, Elise |
| 5. | 3 | 41, 47 + musikkrom | Trond, Anna, Magnus |
| 6. | 3 | Realfagsrom, tekstilrom, tegnerom | Fabian, Caroline, Per |
| 7. | 3 | 31,32,33 | Tone, Christopher- Dag Øyvind/ Elias |
| Mottak | 2 | Annekset | Elisabeth, Suhaila, Tone/Geir |

Spesialpedagogene og SNO-lærere vil følge opp enkeltelever eller være lærer i de klassene som skulle trenge vikar.

Lærerne vil sende informasjon om hvilke elever som skal være i de ulike kohortene/gruppene.

Ved å ta i bruk de fleste spesialrommene våre, har vi klart å organisere skolen slik at alle gruppene får et fast rom som er deres base. Det betyr at elevene på Bolteløkka skole kan komme på skolen hver dag, men på grunn av smittevernhensyn vil elevene ha en fast kjernetid som avviker noe fra tidligere timeplaner.

**Start og sluttidspunkter for elevene**

Første dag på rødt nivå vil lærerne har en plakat med gruppenavnet til de elevene han/hun skal ha. **Det er viktig at elevene kommer presis siden vi har satt opp at trinnene skal komme med litt mellomrom.** Det vil bli samme start og sluttid hver dag for elevene på trinnet.

|  |  |  |  |
| --- | --- | --- | --- |
| **Trinn** | **Møte sted** | **Starttid** | **Sluttid** |
| 1. | Øvre skolegård oppg B | 08.30 | 13.00 |
| 2. | Nedre skolegård oppg A | 08.30 | 13.00 |
| 3. | Nedre skolegård oppg A | 08.45 | 13.15 |
| 4. | Øvre skolegård oppg B | 08.45 | 13.15 |
| Mottak | Øvre skolegård-Annekset | 09.00 | 13.30 |
| 5. | Nedre skolegård oppg A | 09.00 | 13.30 |
| 6. | Nedre skolegård oppg B | 09.00 | 13.30 |
| 7. | Øvre skolegård oppg B | 09.00 | 13.30 |

Etter første dag med rødt beredskapsnivå, vet alle elevene hvor de skal være, og det er ledelsen og sosiallærerne som tar imot elevene i skolegården om morgenen. Elevene går rett opp i klasserommet sitt når de kommer. Dette for å skape minst mulig oppsamling av elever. Lærerne er på plass i klasserommet når elevene kommer.

**Hver dag** må elevene ha med seg dette i pennalet: blyanter, blyantspisser, fargeblyanter, viskelær og saks. **Det er ikke anledning til å låne av hverandre eller låne dette av skolen.**

Husk å ta med bøker, Pc-er, Ipader og alt annet skoleutstyr første dagen tilbake på skolen. Siden alle gruppene har faste rom, er det mulig å legge igjen bøker på skolen.

**Hver dag** må elevene ha med matpakke og drikke. **De som har bestilt melk og/eller frukt får dette på skolen.**

**Hver dag** **må elevene vaske hendene før** de kommer på skolen og når de kommer hjem fra skolen. Vi vil følge Utdanningsdirektoratets retningslinjer for håndvask på skolen, så snakk med elevene om viktigheten av å vaske hender og hvordan man hoster og nyser i armkroken eller papirlommetørkle.

Det er viktig at dere snakker med elevene om disse endringene, og at dere forbereder elevene på at rødt beredskapsnivå har enda strengere tiltak enn ved gult. Dere kan si at rød beredskap vil være på samme måte som sist.

Hilsen ledelsen på Bolteløkka skole